Eladó sorház - Pest megye, Szigethalom #29570687
26,9 millió Ft 62 m² 1 + 3 fél szoba
Közvetítői azonosító: COM 1186_mj Azonosító: 29570687
Szigethalom csendes, Duna part közeli részén eladó ez a 62 nm-es, 2 szintes, 1+3 félszobás sorházi lakás, 252 nm saját használatú telekkel. A lakás felújított, jól szigetelt, így kedvező fenntartási költségekkel tervezhet.
Az épület könnyűszerkezetes, 2009-ben épült és 2018-ban teljes körűen felújították. A fűtést korszerűsítették, cserélték a vízvezetékrendszert, a villanyvezetékeket és a biztosítéktáblát. Új, műanyag nyílászárókat építettek be, minden ablak redőnnyel és szúnyoghálóval ellátott. A külső falakat 10 cm-es szigeteléssel látták el. A szobák laminált burkolatai is újak.
A lakás elosztása kitűnő, a földszinten található az előtér, amerikai konyhás nappali és a fürdőszoba WC-vel. Az emeleten egy közlekedőből nyílik a 3 hálószoba, az egyikhez egy 2,5 nm-es erkély is tartozik. A belső kialakítás igényes, a vételár részét képezi a konyhabútor, a fürdőszoba bútor és az emeleti gardróbszekrény. Az ingatlan összközműves és külön mérőórákkal rendelkezik. A lakáshoz tartozik a hátsó, önálló, teljesen elkerített kert, az itt található 10 nm-es rozsdamentes kerti tároló szintén a vételár részét képezi. A ház előtti telekrész előkertként illetve gépkocsi parkolóként egyaránt funkcionálhat.
Nagyon jó alaprajzi elrendezésű, a földszinti nappali-étkező- konyha tágas, kellemes teret biztosít az egész család számára. Minden helyiség napfényes és világos.
A ház 1 km-re található a Duna-parttól, csendes, átmenő forgalomtól mentes, nyugodt környezetben. Helyi buszmegálló 5 perces sétával elérhető, innen a HÉV megállóhoz és az autóbusz állomásra néhány perc alatt eljuthatunk. Óvoda, bölcsőde, és boltok szintén a közelben találhatóak.